Komisijos sprendimas
2002 m. sausio 23 d.
antrą kartą iš dalies keičiantis Sprendimą 2001/304/EB dėl tam tikrų gyvūninės kilmės produktų ženklinimo ir naudojimo remiantis Sprendimu 2001/172/EB dėl tam tikrų apsaugos priemonių ryšium su snukio ir nagų liga Jungtinėje Karalystėje
(pranešta dokumentu Nr. C (2002) 293)
(tekstas svarbus EEE)
(2002/49/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekybos tam tikrais gyvūnais ir produktais veterinarinių ir zootechninių patikrinimų, atliekamų siekiant sukurti vidaus rinką [1] su paskutiniais pakeitimais, padarytais Direktyva 92/118/EEB [2], ypač į jos 10 straipsnį,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką [3] su paskutiniais pakeitimais, padarytais Direktyva 92/118/EEB, ypač į jos 9 straipsnį,
atsižvelgdama į 1964 m. birželio 26 d. Tarybos direktyvą 64/433/EEB dėl sveikatos reikalavimų šviežios mėsos gamybai ir prekybai [4] su paskutiniais pakeitimais, padarytais Direktyva 95/23/EB [5], ypač į jos 6 straipsnio 1 dalies f punktą,
atsižvelgdama į 1976 m. gruodžio 21 d. Tarybos direktyvą 77/99/EEB dėl sveikatos problemų, turinčių įtakos mėsos produktų ir kai kurių kitų gyvūninės kilmės produktų gamybai ir prekybai [6], su paskutiniais pakeitimais, padarytais Tarybos direktyva 97/76/EB [7], ypač į jos 3A straipsnio 7 dalies antrąją įtrauką,
kadangi:
(1) Komisija, gavusi pranešimus apie snukio ir nagų ligos protrūkius Jungtinėje Karalystėje, priėmė 2001 m. spalio 19 d. Sprendimą 2001/740/EB dėl tam tikrų apsaugos priemonių, susijusių su snukio ir nagų liga Jungtinėje Karalystėje [8] su paskutiniais pakeitimais, padarytais Sprendimu 2002/37/EB [9].
(2) Komisijos sprendime 2001/172/EB [10] ir tolesniuose Sprendimuose 2001/356/EB [11] ir 2001/740/EB apribotas neatsparių gyvūnų šviežios mėsos ir iš jos pagamintų produktų siuntimas iš Didžiosios Britanijos, jei nesilaikoma tam tikrų sąlygų.
(3) Todėl Komisija priėmė 2001 m. balandžio 11 d. Sprendimą 2001/304/EB dėl tam tikrų gyvūninės kilmės produktų ženklinimo ir naudojimo remiantis Sprendimu 2001/172/EB dėl tam tikrų apsaugos priemonių, susijusių su snukio ir nagų liga Jungtinėje Karalystėje [12], su paskutiniais pakeitimais, padarytais Sprendimu 2001/345/EB [13].
(4) Paskutinis snukio ir nagų ligos protrūkis Didžiojoje Britanijoje buvo užregistruotas 2001 m. rugsėjo 30 d., daugiau kaip prieš tris mėnesius, ir, siekiant pagrįsti su liga susijusių apribojimų išleidimą, visoje Didžiojoje Britanijoje buvo atlikta serologinė priežiūra.
(5) Pagerėjusi gyvūnų sveikatos padėtis dabar leidžia atšaukti daugumą apribojimų, ypač taikytinų gyvūninės kilmės produktų ir didesnei daliai neatsparių rūšių gyvų gyvūnų siuntimui iš Didžiosios Britanijos.
(6) Tačiau padėtis vis tik reikalauja, kad atsargumo sumetimais prekybos reikalavimų neatitinkančiai neatsparių gyvūnų rūšių, paskerstų nuo 2001 m. vasario 1 d., kurią galėjo būti įvežtas virusas, iki 2001 m. balandžio 23 d., apie kurią buvo pranešta remiantis Sprendimo 2001/304/EB 3 straipsniu, mėsai ir mėsos produktams ir toliau būtų taikomos griežtos kontrolės priemonės.
(7) Todėl Sprendimą 2001/304/EB reikėtų iš dalies pakeisti.
(8) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2001/304/EB iš dalies keičiamas taip:
1. 1 straipsnio 1 punktas pakeičiamas taip:
"1. Remiantis Direktyvos 72/461/EEB 5 straipsnio 1 dalimi, Tarybos direktyvos 64/433/EEB 3 straipsnio reikalavimus atitinkanti šviežia galvijų, avių, ožkų bei kiaulių mėsa, Direktyvos 91/495/EEB 6 straipsnio reikalavimus atitinkanti kitų iš Didžiosios Britanijos kilusių dvikanopių gyvūnų šviežia mėsa, ir mėsa, Didžiojoje Britanijoje perdirbta nuo 2001 m. vasario 1 d. iki šio sprendimo įsigaliojimo dienos, nebūtų paženklinta Direktyvos 64/433/EEB I priedo XI skyriuje arba Direktyvos 91/495/EEB I priedo III skyriuje numatytu sveikumo ženklu."
2. 1 straipsnio 5 punktas pakeičiamas taip:
"5. Nukrypstant nuo 1 punkto, mėsa, kurią leidžiama siųsti iš Didžiosios Britanijos remiantis Komisijos sprendimais 2001/172/EB, 2001/356/EB arba 2001/740/EB, gali būti paženklinta Direktyvos 64/433/EEB I priedo XI skyriuje arba Direktyvos 91/495/EEB I priedo III skyriuje numatytu sveikumo ženklu."
3. 2 straipsnio 1 punkto antroji pastraipa pakeičiamas taip:
"Nukrypstant nuo pirmosios pastraipos, mėsos produktai, kuriems buvo taikytas vienas iš Tarybos direktyvos 80/215/EEB 4 straipsnio 1 dalyje nustatytų apdorojimo būdų arba kuriuos ruošiant visai medžiagai buvo vienodai taikyta mažiau kaip 6 pH, gali būti paženklinti Direktyvos 77/99/EEB B priedo VI skyriuje numatytu sveikumo ženklu."
2 straipsnis
Šis sprendimas skirtas valstybėms narėms.
Priimta Briuselyje, 2002 m. sausio 23 d.